EUROPA-KOMMISSIONEN Bruxelles, den 20.6.2016 COM(2016) 405 final RAPPORT FRA KOMMISSIONEN TIL EUROPA-PARLAMENTET OG RÅDET om gennemførelse af arbejdet under programmet for bistand til dekommissionering af kernekraftværker i Bulgarien, Litauen og Slovakiet i 2015 og tidligere år



1Indledning I denne rapport gennemgås de fremskridt, der er gjort i 2015 og tidligere år under EU's program for bistand til dekommissionering af kernekraftværker i Bulgarien, Litauen og Slovakiet. Den er i overensstemmelse med rapporteringskravene i de relevante forordninger, og skal danne grundlag for vedtagelsen af de næste årlige arbejdsprogrammer under bistandsprogrammerne. Programmet for bistand til dekommissionering af kernekraftværker – formål, budget og rækkevidde Ved tiltrædelsen til EU forpligtede Bulgarien, Litauen og Slovakiet sig til at nedlukke otte ældre kernekraftværker af sovjetisk konstruktion inden udløbet af deres planlagte levetid. EU forpligtede sig til gengæld til at yde finansiel bistand til de tre medlemsstaters dekommissionering af de pågældende anlæg: Kozloduy-kernekraftværket i Bulgarien (blok 1-4) Ignalina-kernekraftværket i Litauen og Bohunice V1-kernekraftværket i Slovakiet. Siden 2014 har rækkevidden af programmerne for bistand til dekommissionering af kernekraftværker,2 været at bistå de relevante medlemsstater med at gennemføre den fortsatte proces frem mod den endelige dekommissionering og samtidig sikre, at der anvendes de højeste sikkerhedsstandarder. I alle tre tilfælde defineres sluttilstanden som brownfield: atomreaktorbygningerne vil blive demonteret sammen med de hjælpesystembygninger, som ikke er beregnet til genbrug. Der bygges overfladenære deponeringsanlæg, eller de eksisterende opgraderes, til deponering af radioaktivt affald af lavt eller mellemhøjt niveau fra dekommissioneringen, og der opføres anlæg til midlertidig opbevaring af brugt brændsel og radioaktivt affald, der ikke kan deponeres i de overfladenære deponeringsanlæg. Efter dekommissioneringen fastlægger den enkelte medlemsstat deponering af brugt brændsel og radioaktivt affald i et dybt, geologisk deponeringsanlæg i det nationale program for forvaltning af brugt brændsel og radioaktivt affald som krævet af det relevante direktiv. Det nuværende bistandsprogram giver ingen ny finansiel støtte til kompenserende foranstaltninger i energisektoren, men gennemførelsen af de eksisterende projekter vil dog fortsætte i flere år. I artikel 2 i hver af de to forordninger1,2 defineres de specifikke hovedmål for dekommissioneringsprogrammerne for finansieringsperioden 2014-2020. Disse mål blev yderligere beskrevet i de gennemførelsesprocedurer, som Kommissionen vedtog i august 2014 og der blev fastlagt nye referencescenarier for hvert dekommissioneringsprogram frem til sluttilstanden. Tabel 1 - Finansiering øremærket til dekommissioneringsprogrammet efter kilde pr. 30.6.2015 (mio. EUR) EU-bistand Nationale kilder Andre kilder6 Renter I alt Frem til udgangen af 2013 2014-2020 I alt Kozloduy 491 293 784 147 9 17 957 Ignalina 1 043 451 1 494 91 22 36 1 643 Bohunice 437 225 662 372 8 11 1 053 I alt 1 971 969 2 940 Tabel 2 - Referencetal og underskud Slutdato Anslåede omkostninger

(mio. EUR) Underskud

(mio. EUR) til 2020 I alt til slut til 2020 I alt til slut Kozloduy 2030 800 1 107 Ingen 150 Ignalina 2038 1 597 3 377 Ingen 1 734 Bohunice 2025 996 1 246 Ingen 193 2Forvaltning af programmet 2.1Gennemførelsesmetode

Kommissionen gennemfører bistandsprogrammet gennem indirekte forvaltning. Siden 2001 er gennemførelsesopgaver blevet betroet Den Europæiske Bank for Genopbygning og Udvikling (EBRD) med bidrag til de tre internationale fonde til støtte for dekommissionering. I Litauen er en stadig større del af opgaverne siden 2003 blevet betroet et nationalt centralt projektstyringsagentur (CPMA). Ignalina-programmet forvaltes således via to kanaler. I 2015 vurderede Kommissionens tjenestegrene på anmodning fra Den Slovakiske Republik det nationale slovakiske innovations- og energiagentur (SIEA) med det formål at oprette en ny gennemførelseskanal for Bohunice-programmet. Betingelserne for en delegeringsaftale er i øjeblikket under forhandling. 2.2Årlig programmering og overvågning Kommissionen støtter overgangen til fuldt ejerskab af dekommissioneringen på nationalt plan. Derfor udpeger hver medlemsstat en programkoordinator (minister eller statssekretær), som er ansvarlig for at programmere, koordinere og overvåge det enkelte dekommissioneringsprogram på nationalt plan. Programkoordinatorerne skal indsende årlige arbejdsprogrammer, som Kommissionen skal godkende og vedtage sammen med finansieringsbeslutningerne. Endvidere er der indført et overvågningsudvalg for hver medlemsstat, som har en overvågnings- og rapporteringsfunktion. Kommissionen er medlem af disse udvalg og deltager som formænd i deres møder sammen med programkoordinatorerne. I 2014 blev de nye proceduremæssige rammer løbende udviklet og gennemført. I 2015 var overvågningsudvalgene fuldt funktionsdygtige i alle medlemsstaterne sammen med gruppen af donorer fra de relevante internationale fonde til støtte for dekommissionering. Kommissionens tjenestegrene støttede støttemodtagerne i at gennemføre et "Earned Value Management"-system til at måle fremgang og resultater. Denne rapport er baseret på output fra overvågningsudvalgene. I 2015 fokuserede Kommissionens tjenestegrene deres lokale overvågning på systemer til strålingsbeskyttelse i overensstemmelse med kravet om at anvende de højeste sikkerhedsstandarder. Indførelsen af denne specifikke overvågning er planlagt til 2016 og bør medføre yderligere indikatorer for sikkerhedsrelaterede resultater. 2.3Revision og evaluering Bistandsprogrammerne er genstand for regelmæssige revisioner og evalueringer. I 2015 foretog Kommissionens interne revisionstjeneste – som en del af sit eget interne revisionsprogram – en revision af forvaltningen og overvågningen af bistandsprogrammerne. Efter en kritisk konklusion vedrørende vurderingen i 2014 af forhåndsbetingelserne i de relevante forordninger1,2 udstedte Kommissionens Generaldirektorat for Energi et forbehold som følge af en ikke-systematisk mangel i det interne kontrolsystem og lancerede en handlingsplan om udførelse af navnlig en grundig vurdering af robustheden af finansieringsplanerne i de enkelte medlemsstater med henblik på en sikker fuldførelse af dekommissioneringen. Den Europæiske Revisionsret indledte også en forvaltningsrevision som opfølgning på sin tidligere revision. Den nye revisionsrapport forventes i 2016. I 2016 vil Kommissionens tjenestegrene påbegynde de nødvendige aktiviteter som forberedelse til midtvejsevalueringen af programmet for bistand til dekommissionering af kernekraftværker. 2.4Gennemførelse af budgettet Kommissionen vedtog de årlige arbejdsprogrammer for 2014 og 2015 og de dermed forbundne finansieringsbeslutninger, henholdsvis den 30. oktober 2014 og den 30. juli 2015. De relevante delegeringsaftaler med gennemførelsesorganerne (EBRD, CPMA) blev indgået i juni 2015. Alle midler øremærket til 2014 blev forpligtet i henhold til disse aftaler den 5. juni 2015 (EBRD) og den 5. oktober 2015 (CPMA). De øremærkede midler for 2015 for Bulgarien og Litauen blev forpligtet henholdsvis den 23. december 2015 (EBRD) og den 23. oktober 2015 (CPMA). For Slovakiet afventer forpligtelsen for 2015 den endelige indgåelse af delegeringsaftalen med SIEA, som er under forhandling. Kommissionen har overført midler til EBRD og CPMA på grundlag af forventede kontraktmæssige behov og fremskridt med projektgennemførelsen. 3Fremskridt og resultater Alle reaktorerne er nedlukket, og i alle kernerne på nær én er brændslet fjernet. Vigtige milepæle blev nået, der blev udstedt dekommissioneringstilladelser i Bulgarien og Slovakiet, og i Litauen gik kommissioneringen af infrastrukturerne til brugt brændsel og affaldshåndtering ind i fasen med afprøvning i kold tilstand. Disse resultater er store skridt på vejen til bedre sikkerhed på værkerne. Der er gjort betydelige fremskridt for alle tre dekommissioneringsprogrammer. Dette ses især, hvor demonteringen har skabt store mængder materialer, som for det meste skal fjernes og derefter genbruges. På referencedatoen for rapporteringen var resultaterne generelt i overensstemmelse med forventningerne med visse ekstra gode resultater og andre resterende risici.

3.1Bulgarien – Kozloduy-kernekraftværket Kozloduy-kernekraftværket (blok 14) er VVER 440/230-reaktorer: blok 1 og 2 blev lukket ned i 2002 og blok 3 og 4 i 2006. Blok 1 og 2 er blevet kontrolleret af Bulgariens statslige virksomhed for radioaktivt affald (SERAW) siden 2008. Blok 3 og 4 har været brændselsfrie siden juli 2012 og overgik fra kraftværksoperatøren til SERAW i marts 2013. Energiministeriet fører tilsyn med SERAW, som er licensindehaver/operatør med ansvar for dekommissioneringen af Kozloduy-kernekraftværkets blok 1-4 og det fremtidige nationale deponeringsanlæg (NDF). Programmets referencescenarie Kommissionen vedtog programmets referencescenarie i bilag 4 i gennemførelsesprocedurerne5. Referencescenariet tager udgangspunkt i dekommissioneringsplanen for Kozloduy-kernekraftværket, som blev godkendt af de bulgarske myndigheder som bekræftet i dekommissioneringstilladelsen. Planen opfylder de nationalt definerede krav og Den Internationale Atomenergiorganisations (IAEA) standarder. Med henvisning til tidligere udgaver fremrykkes programmets slutdato i den reviderede plan med fem år, og det nye omkostningsoverslag (2013) på 1 107 mio. EUR udgør et fald på 11 %. Fremskridt De mål, der skulle nås inden referencedatoen for rapportering, blev nået til tiden ifølge referencescenariet. Brændslet fjernes fra reaktorkerner og damme, og dekommissioneringstilladelsen for Kozloduy-kernekraftværkets blok 12 blev udstedt i november 2014. I april 2015 forelagde SERAW den bulgarske tilsynsmyndighed for kernekraft en ansøgning om en dekommissioneringstilladelse til blok 34. Denne tilladelse vil dog først blive udstedt i januar 2016 som planlagt. Demonteringen af turbinehallen er gået støt fremad. Resultater Generelt var resultaterne tilfredsstillende. Mængden af skrotmetal fra turbinehallen nåede op på 83 % af de planlagte værdier. Derimod oversteg nedrevet beton i turbinehallen målet med 66 %. Resultaterne var optimale for mange dekommisioneringsprojekter, men forsinkelser i nogle projekter kunne imidlertid ikke undgås. Der var navnlig opstået stor risiko for forsinkelse på grund af juridiske udfordringer i forhold til miljøvurderinger i forbindelse med realiseringen af ​​anlægget til reduktion af mængden af radioaktivt affald og dekommissioneringsprogrammet. Disse risici blev fjernet, da den bulgarske højesteret afviste den endelige appel. Omvendt var resultaterne for projekter vedrørende nationale deponeringsanlæg ikke optimale, da det var nødvendigt at gentage den relevante miljøvurdering. I rapporteringsperioden stod programmet generelt over for større administrative end tekniske risici. Dette bekræftes af den udskudte udstedelse af dekommissioneringstilladelsen til Kozloduy-kernekraftværkets blok 34. Disse risici udgør en trussel mod programmets kritiske vej, som skal løses i det årlige arbejdsprogram for 2016. I 2014 og 2015 blev projekternes oparbejdede værdi ("Earned Value") ensrettet med de faktiske omkostninger, og dette viste et tilfredsstillende omkostningsresultat. Medfinansiering Den 31. december 2014 udgjorde Bulgariens nationale finansieringskilder 147 mio. EUR, svarende til ca. 13 % af dekommissioneringsprogrammets skønnede omkostninger. Ud fra de aktuelt foreliggende oplysninger forventes der intet finansielt underskud frem til 2020. I juni 2015 udgjorde det finansielle underskud for perioden 2021-2030 omkring 150 mio. EUR (se tabel 2), dvs. 14 % af de samlede anslåede omkostninger til opnåelse af dekommissioneringsprogrammets sluttilstand i 2030. I første halvår 2015 blev der registreret et fald i det finansielle underskud på grund af omfordelingerne fra energisektoren til dekommissioneringen i Kozloduys internationale fond til støtte for dekommissionering. Bulgarien agter at øge det nationale bidrag efter 2020 med midler fra salget af elektricitet produceret af Kozloduy-kernekraftværkets blok 5 og 6, som er i langsigtet drift. 3.2Litauen – Ignalina-kernekraftværket Ignalina-kernekraftværket består af to RBMK 1500-reaktorer: blok 1 og 2 blev lukket ned i henholdsvis 2004 og 2009.

Den litauiske statslige virksomhed Ignalina-kernekraftværket er licenshaver/operatør med ansvar for anlægget under dekommissioneringen og for affaldsdeponeringsanlægget. Det hører under energiministeriets kontrol. Programmets referencescenarie Kommissionen vedtog programmets referencescenarie i bilag 2 i gennemførelsesprocedurerne5. Programmets referencescenarie understøttes af dekommissioneringsplanen, som blev godkendt af Republikken Litauens energiministerium den 25. august 2014. Planen opfylder de nationalt definerede krav og IAEA-standarderne. Planen fra august 2014 følger en større revision af den tidligere udgave (juli 2005), herunder en omstrukturering af arbejdsopdelingen og omkostningsstrukturen samt inddragelse af flere aktiviteter, som oprindeligt blev udeladt. Dette førte til en fordobling af de anslåede omkostninger og en udsættelse af programmets slutdato med ni år. Fremskridt De mål, der skulle nås inden september 201515, blev nået til tiden ifølge referencescenariet. De vigtigste projekter med hensyn til at fjerne brændslet i reaktorerne har nået vigtige milepæle: I oktober 2015 blev arbejdet i hallerne til brugt brændsel fuldført, og afprøvning i kold tilstand til kommissionering startede. Endvidere startede der afprøvning i kold tilstand i august 2015 med henblik på kommissionering af behandlingen af det radioaktive affald og de midlertidige opbevaringsanlæg. Dekontaminering og demontering i turbinehallen fortsatte med fysiske fremskridt på 97 % i blok 1 og 15 % i blok 2. Resultater Frem til september 2015 var resultaterne generelt tilfredsstillende. Mængden af demonteret udstyr oversteg de planlagte mængder med omkring ca. 40 %. Den generelle mængde behandlet og lagret radioaktivt affald var i overensstemmelse med planen (målet for behandling blev oversteget med 5 %, og lagring lå 6 % under målet), selv om resultaterne for de enkelte affaldskategorier lå både over og under de anslåede resultater. Resultaterne skal forbedres på nogle områder, men forsinkelserne frem til referencedatoen for rapportering påvirkede ikke programmets kritiske vej. Der var stor succes med at reducere forvaltningsrisikoen med den omkostningsfri bilæggelse af en langvarig kontraktmæssig tvist, som potentielt kunne påvirke et kritisk projekt (midlertidigt opbevaringsanlæg til brugt brændsel), hvilket er afgørende for at nå EU's vigtigste mål for finansiel bistand i denne finansielle ramme, dvs. fjernelse af brugt brændsel fra reaktorbygningerne. Projekternes oparbejdede værdi blev ensrettet med de faktiske omkostninger, og dette viste et tilfredsstillende omkostningsresultat. Medfinansiering Pr. 3. september 2015 havde de litauiske nationale kilder finansieret dekommissioneringsprojekter og projekter i energisektoren med ca. henholdsvis 91 mio. EUR og 90 mio. EUR. Ud fra de aktuelt foreliggende oplysninger forventes der intet finansielt underskud frem til 2020. Siden begyndelsen af denne finansielle ramme har dekommissioneringsprogrammets finansielle underskud for perioden 2021-2038 generelt været uændret og udgør 1,73 mia. EUR (se tabel 2), dvs. halvdelen af de samlede anslåede omkostninger for at opnå dekommissioneringsprogrammets sluttilstand i 2038. Førnævnte grundige vurdering (se afsnit 2.3) vil granske finansieringsplanernes robusthed. I henhold til den gældende relevante nationale lovgivning vil den litauiske regering forhandle om tilstrækkelig yderligere EU-bistand efter 2020. Samme lov forpligter imidlertid til at belaste statsbudgettet med alle omkostninger, såfremt der ikke findes andre finansieringskilder. 3.3Slovakiet – Bohunice VI-kernekraftværket Bohunice V1-kernekraftværket består af to VVER 440/230-reaktorer: blok 1 og 2 blev lukket permanent ned i henholdsvis 2006 og 2008. Den slovakiske statskontrollerede virksomhed Jadrová a vyraďovacia spoločnosť (JAVYS) hører under energiministeriet. JAVYS er licensindehaver/operatør med ansvar for dekommissioneringen af Bohunice V1 og affaldsdeponeringsanlæg. Programmets referencescenarie

Kommissionen vedtog programmets referencescenarie i bilag 3 i gennemførelsesprocedurerne5. Programmets referencescenarie understøttes af den detaljerede dekommissioneringsplan for Bohunice V1 NPP af 22. oktober 2014. Den detaljerede dekommissioneringsplan er justeret i forhold til dokumentationen for dekommissioneringstilladelsen og opfylder nationalt definerede krav og IAEA-standarderne. Den detaljerede dekommissioneringsplan bygger på tidligere dokumenter, nemlig den konceptuelle dekommissioneringsplan (2006) og første fase af dekommissioneringsplanen (2010) og indarbejder den anden fase af dekommissioneringsplanen (2014). Den detaljerede dekommissioneringsplan fastholder den oprindelige arbejdsfordelingsstruktur og programmets indledende slutdato (2025), men opjusterer de overordnede anslåede omkostninger med 9 %. Fremskridt De mål, der skulle nås inden september 201515, blev nået til tiden ifølge referencescenariet. Brændslet er fjernet fra reaktorkernerne og dammene, og den slovakiske tilsynsmyndighed for kernekraft udstedte tilladelsen til fase 2 af dekommissioneringen af Bohunice V1-kernekraftværket i december 2014. Som planlagt blev alle systemer på nær ét i turbinehallen og hjælpesystembygningerne i reaktor V1 demonteret. Med hensyn til håndtering af radioaktivt affald er det værd at fremhæve den vellykkede færdiggørelse af projekt C7-B vedrørende behandling af slam og sorptionsmidler; over 5 000 tromler med størknet radioaktivt affald blev produceret og overdraget til behandling og deponering. Resultater Frem til september 2015 var resultaterne generelt tilfredsstillende med rigtig gode resultater ind imellem (f.eks. projekt C7-B). Mængden af produceret traditionelt og farligt (ikke-radioaktivt) affald oversteg de planlagte værdier med henholdsvis 27 % og 5 %. Produktionen af behandlet radioaktivt affald til endelig deponering nåede 75 % af den planlagte akkumulerede værdi siden 2014, men stemte dog overens med resultatet af demonterings-/oprydningsprojekterne samt indførelse af relevante teknologiske løsninger til optimering af affaldsmængden. Resultaterne var optimale for de fleste projekter, men forsinkelser i nogle projekter kunne imidlertid ikke undgås. Frem til referencedatoen for rapportering havde sådanne forsinkelser ikke nogen indvirkning på programmets kritiske vej. I den sidste del af 2015 blev et stort projekt (projekt D2 – dekontaminering af det primære kredsløb) suspenderet på grund af kontraktmæssige spørgsmål. Programmets kritiske vej kan derfor blive påvirket. Denne risiko skal håndteres i Slovakiets årlige arbejdsprogram for 2016. Projekternes oparbejdede værdi blev ensrettet med de faktiske omkostninger, og dette viste et tilfredsstillende omkostningsresultat. Medfinansiering Pr. 31. december 2014 udgjorde Den Slovakiske Republiks nationale finansieringskilder 372 mio. EUR, svarende til ca. 30 % af de anslåede omkostninger ved dekommissioneringsprogrammet. Ud fra de aktuelt foreliggende oplysninger forventes der intet finansielt underskud frem til 2020. I juni 2015 udgjorde det finansielle underskud for perioden 2021-2025 omkring 193 mio. EUR (se tabel 2), dvs. 15 % af de anslåede omkostninger til opnåelse af dekommissioneringens sluttilstand. 3.4Energisektorprojekter Ved udgangen af 2013 havde programmet for bistand til dekommissionering af kernekraftværker bidraget til projekter i energisektoren i overensstemmelse med de respektive nationale energipolitikker. En del af de midler, som blev bevilget inden 2014, skal fortsat bruges på projekter, som er undervejs. Bulgarien Der blev ydet bistand til energieffektivitetsprojekter (f.eks. i offentlige bygninger, gadebelysning, mineudstyr), eltransmission og -distribution samt elproduktion. To tredjedele af projekterne blev afsluttet, og udbetalingerne udgør 59 % af forpligtelserne. Litauen Ignalinas internationale fond til støtte for dekommissionering har effektivt og med succes bidraget til projekter til støtte for udviklingen af den litauiske del af sammenkoblingen af el mellem Litauen og Polen.